# Braquil·les

### De Viquipèdia

Braquil·les (Brachylles o Brachyllas, Βραχύλλης, Βραχύλλας), fou un grec de Beòcia fill de Neon, que es va guanyar el favor del rei de Macedònia Antígon III Dosó i quan aquest va conquerir Esparta (222 aC) li va donar el govern de la ciutat.

Mort Antígon III el 220 aC va continuar servint a Filip V de Macedònia, al que va acompanyar a la conferencia amb Flaminí (Flamininus) a Nicea de Lòcrida el 198 aC.

A la batalla de Cinoscèfals (197 aC) dirigia les tropes beòcies del rei macedoni i fou fet presoner pels romans, però Flaminí el va enviar a casa sa i estalvi ja que volia guanyar el favor dels beocis.

A la seva tornada fou elegit beotarca de la Lliga Beòcia, mercès a la influencia del partit macedoni a Tebes. Els caps del partit romà, Zeuxippos i Pisistratos entre d'altres, el van assassinar el 196 aC, probablement amb el consentiment romà.

Obtingut de "http://ca.wikipedia.org../../../b/r/a/Braquil%C2%B7les.html"

Categoria: Polítics grecs

##### Views

- Article
- Discussió
- Revisió actual

##### Cerca